google/wiki40b huggingface dataset:
Carl Henrik Bjørseth

Karriere

Bjørseth slo gjennom i 1996 da han ble nummer to på et løp som ingikk i Verdenscupen i orientering. Han debuterte i VM på hjemmebane i Grimstad i 1997, men endte med en skuffende 52.-plass på langdistansen. Bodøværingen tok sølvmedalje bak landsmannen Bjørnar Valstad på langdistansen under verdensmesterskapet i skotske Inverness i 1999. Han fulgte godt opp i VM to år senere. Da ble det bronse på den lengste distansen i finske Tammerfors. I samme mesterskap tok han sammen med Bernt Bjørnsgaard, Tore Sandvik og Bjørnar Valstad sølv på stafetten bak hjemmenasjonen Finland.
Fra EM-sammenheng fikk Bjørseth med seg to 12.-plasser (mellom og lang) med seg fra EM i ukrainske Truskavets i 2000 som sine bete resultater.
Carl Henrik Bjørseth var en dyktig stafettløper i sin aktive tid som utøver av orienteringssporten. I tiden han studerte i Trondheim, representerte han studentklubben NTHI. Med NTHI var han med å vinne orienteringssportens største klubbstafett, Jukola, to ganger. Triumfene kom i 1990 og 1995.
Audi F103

Modeller

Den første modellen ble sluppet som kun Audi, den ble senere omdøpt til Audi 72 (72 er den nominelle effekten av motoren i Pferdestärke).
Den sterkere Audi 80 og Audi Super 90 sports saloon kom i 1966. I 1968 kom den motorsvakere Audi 60 for å komplettere linjen.
Audi 75 erstattet både Audi 72 og Audi 80 fra og med 1969.
I 1972 ble F103-serien erstattet til fordel for «B1» Audi 80.

Motorer

F103-serien ble utstyrt utelukkende med firesylindrede firetaktsmotorer. Disse var montert i lengderetningen. Denne kombinasjonen av forhjulsdrift, som Auto Unions DKW-divisjon hadde pioneret på 1930-tallet, og lengderetningsposisjonering av en firesylindret motor vil bli grunnleggende mal for Volkswagens sukesessfulle nye Passat så vel som Audi-modellene Audi 80 og Audi 100 etter Volkswagens oppkjøp av Auto Union fra Daimler-Benz sent i 1964. Siden karosseriet til F103 var tatt fra DKW F102 som hadde en tresylindret totaktsmotor. Den lengre motoren betydde at kjølingssystmet måtte settes til venstre for motoren i stedet for den normale posisjonen foran denne.
Motoren til F103-serien var et samarbeidsprosjekt med Daimler-Benz, som eide Auto-Union på den tiden (fra 1958 til 1964). De fikk navnet Mitteldruckmotor (mellomtrykksmotorer), på grunn av dennes uvanlige høye kompresjonsforhold, midt i mellom en vanlig bensin- og en dieselmotor.

Teknisk utstyr

Bilen kom med en firetrinns manuell girkasse.
Innsidemotertte skivebremser ble også benyttet på denne bilen, som var fortsatt uvanlig i mellombilsegmentet på den tiden. Bakbremsene var av den mer konvensjonelle trommelkonfigurasjonen.

Karosseri

F103-karosseriet var en utvikling av den tidliere DKW F102. Motorrommet måtte bli utvidet for at den nye firesylidrede motoren skulle få plass. På fronten og bakparten ble det også gjort kosmetiske endringer . Audi F103-modeller som ble solgt i Europa med kvasi-rektangulære hovedlykter som var en kommende mote på den tiden, hvor F102 hadde brukt runde hovedlykter.
Alle Audi F103-modellene ble tilbudt i sedan med to eller fire dører. Dog, to-dørs modellen ble ikke solgt i markeder der det var liten etterspørsel etter biler i denne størrelse med to dører, som i Italia og Storbritannia.
Med unntak av Audi Super 90, var F103-serien også tilgjengelig som en tre-dørs stasjonsvogn, kalt Variant slik som stasjonsvognene til Volkswagen. Den hadde sin debut på den internasjonale bilutstillingen i Genève i mars1966,

Kommersielt

Tidlig på 1960-tallet var Auto Union i en kommersiell nedadgående kurve. Audi F103 var en relativ suksess sammenlignet med de produktene som ble produsert i de seneste årene før denne. Den ble dog overgått kommersielt av de senere Auto-modellen. I juli 1967 ble det meldt at 100  Audier var blitt bygget. Produksjonen av F103 var nå kommet opp i en produksjonstakt på nesten 40 000 biler per år og selskapet måtte motsi spekulasjoner om at en annen Audi-modell vlle bli vist på Frankfurt Motor Show høsten 1967. (Modellen Audi 100 ble introdusert ikke før mot slutten av.)
Vi har så korte armar

Vi har så korte armar – med undertittel Tilstandsrapportar – er en roman av Olaug Nilssen fra 2002.

Innhold

Liv og Ølgjer er to ungdommer på omtrent samme alder fra bygda Skoddeheimen i Sogn og Fjordane. Begge studerer i Bergen. I tilbakeblikk får vi glimt av oppveksten i ei bygd der skodda ligger tjukk i dagevis og sola bare unntaksvis er framme og får folk til å gå ut, møtes og le sammen.
En får inntrykk av at både Liv og Ølgjer har vært utsatt for en viss grad av mobbing – eller at de iallfall ikke har vært med i gjengen. Det har derimot de to fandenivoldske jentene – «vi» – som åpner og avslutter romanen, og som rett som det er kikker inn gjennom vinduene eller lytter ved dørene til hyblene deres. Disse kan like gjerne representere følelsen hovepersonene har av å bli fulgt med våkent blikk av omgivelsene, dvs. hjembygda. For både Liv og Ølgjer prøver å bryte opp fra de verdiene de er oppvokst med og finne sitt eget liv.
Ølgjer er den som best ser ut til å lykkes med det, mens Liv lammes av tanken på hvordan hun tar seg ut i andres øyne – enten det er studiekamerater eller Ølgjer, som hun gjerne vil elske og bli elska av. Mye av romanen skildrer Livs fantasier i form av indre monolog eller dagboksblad. Naturligheten og erotikken befinner seg på fantasiplanet. Hun viser dessuten tendenser til manisk renslighet, og plages av de andres noe lemfeldige renhold i hybelhuset.

Form

Nilssen skriver en typisk postmodernistisk prosa, med sitater, allusjoner og tekstbiter fra andre verk – særlig salmer. Det veksler mellom nåtid og fortid, og det er umerkelige overganger mellom ytre og indre plan, mellom fantasi og virkelighet. Dialogene kan begynne som reelle dialoger, for så å bevege seg over til å bli Livs indre samtaler med andre. Lange partier kan minne om bevissthetsstrøm der teksten styres av assosiasjoner og tankesprang.
Tittelen antyder et pessimistisk syn på mulighetene for mennesker til å nå hverandre i meningsfull kommunikasjon.

Bibliografi

Olaug Nilssen: Vi har så korte armar - tilstandsrapporter. Samlaget. Oslo 2002. ISBN 8252158242.
Damian Bracken

Damian Bracken er en irsk historiker, med Irland i tidlig middelalder som hovedfelt.
Bracken er tilknyttet University College Cork (UCC) som «senior lecturer». Han er også direktør for Irish National Institute for Historical Research ved UCC.
Bracken er grunnlegger og redaktør for tidsskriftet Chronicon.
Urfremføring

Urfremføring er første gangen et verk presenteres for offentligheten. Begrepet er som regel knyttet til kunst, teater, musikk og dans eller andre kulturfenomen. Den skiller seg fra en premiere ved å være den første av alle slike førstefremføringer. Begrepet er mest brukt om førstefremføring av musikkverk.

Urfremføringstillegg

TONO har tradisjon å utbetale et urfremføringstillegg når den første fremføring av en komposisjon har funnet sted i Norge, i radio/TV eller på konsert.
Mat fra Norge

Mat fra Norge er et månedsmagasin utgitt av Aftenposten. Magasinet har 12 utgivelser i året. 
Magasinredaktør er Per A. Borglund og ansvarlig redaktør Espen Egil Hansen.
Arrest (sivilrett)

Arrest i sivilrettslig forstand, er en form for midlertidig sikring av et krav.

Arrest og midlertidig forføyning

Arrest er det uttrykket som brukes om midlertidig sikring av pengekrav. Den som ønsker midlertidig å sikre krav på annet enn penger, må begjære midlertidig forføyning. Begge former for midlertidig sikring reguleres av tvisteloven.
Arrest kan besluttes i skyldnerens formuesgoder eller ved at skyldneren blir pålagt utreiseforbud.

Arrest i formuesgoder

Arrest kan tas i alle typer formuesgoder (bankkonti, verdipapirer, eiendommer osv.).

Vilkårene for arrest

For at arrest kan besluttes må det foreligge en sikringsgrunn. Dette er aktuelt når skyldnerens atferd gjør at det er grunn til å frykte at en forsinkelse vil forspille eller gjøre det vesentlig vanskeligere å tvangsfullbyrde kravet.
Begjæring om arrest fremmes for tingretten som tar beslutning i form av en kjennelse. Saken vil normalt behandles umiddelbart. Dersom det er tilstrekkelig begrunnet kan arresten iverksettes uten at skyldner får anledning til å uttale seg i forkant.

Virkningen av arrest, rettsvern m.m.

Dersom arresten gjelder formuesgoder, mister saksøkte retten til faktisk og rettslig å råde over disse, til skade for arresthaveren. Arresten medfører normalt ikke at formuesgodene det er tatt arrest i kan selges. Saksøkeren kan be om dekningssalg dersom det er fare for vesentlig verdiforringelse.
Arresten må gis rettsvern. Der et er mulig, for eksempel i fast eiendom, vil dette skje ved at arresten tinglyses. Ved arrest i en bankkonto vil namsmannen gir banken pålegg om ikke å utbetale innestående på konto til den påståtte skyldneren.
Retten skal etter krav fra saksøkte, sette en frist for arresthaveren (saksøkeren) til å gå til søksmål for å få kravet endelig avgjort.
Hunter (Ny-Caledonia)

Historie og status

Det er funnet spor av mennesker tre steder på øya. Opphavet for disse er ikke endelig avklart. Funnene kan stamme fra kortvarig førhistorisk bosetting eller fra senere tids hvalfangst.
Frankrike anser Hunter som en del av Ny-Caledonia.  Kravet ble først framsatt i 1975. Vanuatu gjør også krav på øya og kaller den Unaeneag.
Holycaust Records

Holycaust Records er et plateselskap med kontorer i Virginia Beach i USA.
Selskapet har signert band som Triumphator, Nocturnal Breed, 1349, Morbid og Gehenna.
Norgesrekordhistorikk på 50 m bryst

Oversikt over utviklingen av norgesrekorder på 50 meter brystsvømming for både langbane (50 meter) og kortbane (25 meter).
Verifisert: 24. juli 2013
Snubber

En snubber er en anordning avsett til å dempe (engelsk «snub») spenningstransienter i elektriske system, trykktransienter i fluidsystem eller raske bevegelser i mekaniske system.
Lietuvos bankas

Litauens bank (lit: Lietuvos bankas) er sentralbanken i Litauen.

Historie

Banken har sine røtter tilbake til 1768, da Litauen og Polen var i union. Seimasen (Litauens parlament) etablerte da en nasjonalbank for å utstede penger, denne fikk navnet «Bank Polski i Litewski». Arbeidet med denne banken startet i 1792, men ble ikke fullført. Litauen ble delt mellom Russland og Preussen i 1795, og opphørte å eksistere som egen stat i over et århundre. 
Etter sin uavhengighet fra Russland i 1918 gikk det noen år før Litauen fikk sin egen sentralbank, og de brukte valuta fra flere andre land. De måtte bygge opp pengesystemet sitt fra bunnen av, og de etablerte en avtale med den tyske banken «Darlehnkasse Ost» om å bruke tyske mark inntil en egen valuta var på plass. I 1922 fikk imidlertid Tyskland hyperinflasjon, og papirmarken mistet raskt sin verdi (erstattet i 1923 av rentemarken). Dette gjorde at Seimasen raskt vedtok en sentralbanklov og en lov om ny valuta. 
Dermed hadde Litauen egen sentralbank (operativ fra oktober 1922) og egen valuta (innført 2. oktober). Den første sentralbanksjefen var professor Vladas Jurgutis. Bankens hovedoppgaver i starten var å utstede valuta, regulere omsetningen og flyten av valuta, og sikre et stabilt pengesystem. 
I 1940 ble Litauen okkupert av Sovjetunionen, dermed ble sentralbanken en del av det sovjetiske banksystemet. 
I forbindelse med at de erklærte seg uavhengig fra Sovjetunionen 11. mars 1990 ble sentralbanken på nytt etablert (etablert 1. mars), og litaen gjeninnført. Den første produksjonen av penger ble gjort i utlandet; 31. oktober 1991 kom den første forsendelsen av mynter fra Storbritannia, og 29. november kom den første forsendelsen av sedler fra USA.  
I dag er banken selvstendig i forhold til regjeringen, og styrer etter hovedprinsippet om lav og stabil inflasjon. Sentralbankstyret består av en leder, to nestledere og to medlemmer, og under seg har de 11 faglig orienterte divisjoner og 5 stabsfunksjoner. I tillegg har de avdelingskontorer i Kaunas og Klaipeda.

Euro

Siden Litauen er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Litauen og i EU.

Sentralbanksjef

Pr august 2018 er Vitas Vasiliauskas sentralbanksjef. Han har hatt denne stillingen siden 2011, og startet sin andre termin i april 2016.
Gerald av Wales

Liv og virke

Gerald var sønn av William FitzOdo de Barry (eller Barri), felles stamfar til Barry-familien i Irland og en av de mektigste anglo-normanniske baronene i Wales på denne tiden. Gerald var nevø på morssiden av David fitzGerald, biskopen i St. David's og sønnesønn av Gerald de Windsor (også kjent som FitzWalter) ved hans (de Windsors) ekteskap med den notoriske Nest, datter av Rhys ap Tewdwr, familien hevder også slektskap med adelsfamilien Rhys (Rhys ap Gruffydd).
Gerald hadde en teologisk utdannelse i Gloucester, fulgt av en periode med studier i Paris. Hans håp om å etterfølge sin onkel som biskop i 1176 ble knust, mulig på grunn av hans walisiske blod. Til tross for dette avslaget ble han prest for kong Henrik II av England i 1184, og ble valgt til følge kongens sønn Johan på en ekspedisjon til Irland. Turen ble en katalysator for hans litterære karriere, hans opptegnelser av hans funn ble utgitt som Topographia Hibernica (1188). Han fulgte verket opp kort tid senere med en opptegnelse av kong Henriks erobring av Irland, Expugnatio Hibernica.
Etter å ha bevist sin nytte ble Gerald valgt til å følge erkebiskopen av Canterbury, Baldwin av Exeter, på en turne i Wales i 1188 med den hensikt å rekruttere til det tredje korstoget. Hans opptegnelser fra reisen, Itinerarium Cambriae (1191) ble fulgt av Descriptio Cambriae i 1194. Hans to arbeider om Wales har forblitt enestående viktige historiske dokumenter, betydningsfulle for deres beskrivelser av walisisk og normannisk kultur, skjønt ikke til å stole på og befestet med ideologi, lunefull og med hans egen høyst særegne stil. I 1198 dukket det opp en ny mulighet for Gerald til bli biskop for St. David’s, men hans søknad ble igjen avvist. Han forsøkte gjentatte ganger, selv ved å reise til Roma for be paven om støtte, men uten hell å utfordre beslutningen som ble bestemt av Hubert Walter før han ga opp i 1203 og tilbrakte resten av livet med akademiske studier, produserte verker med andaktsinstruksjoner og om politikk. Han døde rundt år 1223, sannsynligvis i Lincoln.
I James Goldmans historiske roman Myself As Witness (1979) er skrevet i synsvinkelen til fra Gerald av Wales, men i romanen er han referert til som Giraldus Cambrensis.
Idrettsbladet

Idrettsbladet er navnet på minst en avis, eller tidsskrift utgitt i Oslo i første halvdel av 1900-tallet. Innholdet var preget av nyheter fra idrett i inn- og utland, samt presentasjon av idrettsprofiler.
I 1933 innstiftet Idrettsbladet idrettsutmerkelsen Gullmedaljen. Allerede året etter, i 1934, overtok Morgenbladet utdelingen av medaljen, og endret navnet på utmerkelsen til Morgenbladets gullmedalje. Det er ukjent av hvilken grunn, men trolig gikk Idrettsbladet inn dette året. Utmerkelsen er siden ansett som en av Norges høyeste sportslige utmerkelser og heter i dag Aftenpostens gullmedalje.
Idrettsbladet er også navnet på et tidsskrift som utkom med 29 nummer i 1939. Om dette tidsskriftet utkom før og etter 1939 er ikke kjent.
Arbeiderpartipolitiker og stortingsrepresentant Sverre Georg Østhagen var en periode journalist i Idrettsbladet
I 1948 utkom Idrettsbladet med et eget olympianummer.  Dette er nok et annet tidsskrift, og navnet skal være Idrettsbladet «Innsats».
Kurfyrstedømmet Braunschweig-Lüneburg

Historie

I 1714 ble Georg Ludvig konge av Storbritannia, og Braunschweig-Lüneburg og Storbritannia ble en del av en personalunion. Eiendommene til kurfyrstene vokste i Tyskland òg da de arvet de formelt svenske områdene Bremen og Verden i 1719, og som en del av Reichsdeputationshauptschluss fra 1803 fikk kurfyrstedømmet fyrstebispedømmet Osnabrück. Kurfyrstene holdt seg stort sett i England og direkte kontakt med kurfyrstedømmet ble gjort gjennom det tyske kanselliet i St James's Palace i London.
I 1803 vart kurfyrstedømmet okkupert av franskmennene og prøyssiske tropper etter Artlenburg-konvensjonen. I 1806 ble Det tysk-romerske riket avskaffet. Etter Tilsit-traktaten i 1807 ble områdene til det tidligere kurfyrstedømmet sammen med områdene avstått fra Preussen omgjort til Kongedømmet Westfalen, styrt av bror til Napoleon, Jérôme Bonaparte. George III anerkjente derimot ikke annekteringen til Frankrike og de hannoverske ministrene holdt fram å arbeide fra London. Regjeringen i Braunschweig-Lüneburg klarte å opprettholde sine egne diplomatiske tjenester mot Det østerrikske riket og Preussen, som Storbritannia selv teknisk sett var i krig mot. Hæren til Braunschweig-Lüneburg ble oppløst, men mange av offiserene og soldatene reiste til England der de dannet den tyske legionen til kongen. Legion var den enaste tyske hæren som kjempa kontinuerlig mot franskmennene i napoleonskrigene. 
Franskmennene hadde kontroll over kurfyrstedømmet til oktober 1813 da området ble overtatt av russiske kosakker og slaget ved Leipzig samme måned ble den endelige slutten på den napolionske klientstaten, samt hele Rhinforbundet, og Huset Hannover tok over styret igjen. Hannover vart et kongedømmet i Wienerkongressen i 1814.
Vuk Stefanović Karadžić

Vuk Stefanović Karadžić (serbisk: Вук Стефановић Караџић) (født 26. oktober/ 6. november 1787, død 7. februar 1864) var en serbisk lingvist som reformerte det serbiske språket og alfabetet. Han er kjent for å ha standardisert det serbiske kyrilliske alfabetet ved å benytte strenge fonetiske prinsipper på modell fra det tyske språket.
En av hans læresetninger var «Piši kao što govoriš i čitaj kako je napisano» (Skriv som du snakker, og les det som det står skrevet). Dette moderniserte det serbiske språket, distanserte det fra det serbiske og russiske kirkeslaviske språket og førte det nærmere det folkelige.
Han deltok i Det første serbiske opprøret som skribent og kontorist i Negotin Krajina, og etter oppbruddet av opprøret flyttet han til Wien i 1813. Her møtte han Jernej Kopitar, en censor av slovenske bøker, hvis insentiv han begynte å samle serbiske folkesang, den kyrilliske reformen og kampen for innføring av et nasjonalt språk i serbisk litteratur. En fonetisk stavemåte ble introdusert på det serbiske språket gjennom reformene, og det serbiske språket ble undertrykt av slavisk-serbisk språket, som på det tidspunktet var språket til utdannede. De viktigste årene til Vuks reform er således 1818, 1836, 1839, 1847 og 1852.
Han gav også ut flere bøker.
Metacycla

Utseende

Middelsstore, blanke, mørke bladbiller, gjerne med litt metsllglans. Det er stor forskjell mellom kjønnene - hannene er forholdsvis slanke, mens hunnene har sterkt oppsvulemt, eggfylt bakkropp, dekkvingene er forskjøvet opp og fram og virker bare soem et skjell i forkant av bakkroppen.

Levevis

Både larvene og de voksne (imago) er planteetere.

Utbredelse

Slekten er utbredt i Mellom- og Sør-Amerika.
Pampulha

Pampulha er både en innsjø og et nabolag i Minas Gerais' hovedstad, Belo Horizonte i Brasil. Innsjøen ble opprettet i 1940-åra av den berømte borgermesteren og senere brasilianske presidenten Juscelino Kubitschek.
Pampulha-området er en av Belo Horizontes viktigste turistattraksjoner. Stedet har mange moderne byggverk av arkitekten Oscar Niemeyer. Disse ble i 2016 oppført på UNESCOs verdensarvliste. Sankt Frans av Assisis kirka er et av Pampulhas best kjent bygninger. Blant andre viktige byggverk omkring innsjøen er et kunstmuseum, to parker, to store idrettsanlegg og flere fine hus.
En av Belo Horizontes tre flyplasser ligger i nærheten av kunstmuseet ved innsjøen. Den var byens viktigste, men ble altfor liten i forhold til hovedstadens behov. Pampulha-flypass er nå kun for lokale fly, dvs, flyturer i Minas Gerais.
Einerpraktvikler

Utseende

En ganske liten (vingespenn 10-13 millimeter), fargerik vikler. Forvingen er gul med purpurbrune tegninger. Bakvingen er gråbrun, ytterkanten noe innbuktet bak spissen.

Levevis

Larvene lever i et silkespinn på einer (Juniperus communis). De voksne sommerfuglene flyr i juni-juli.

Utbredelse

Den er holarktisk og utbredt både i Europa og Nord-Amerika. I Norge finnes den på Sørlandet.
2. etappe i Tour de France 2009

Sammendrag

Et brudd bestående av Jussi Veikkanen, Stef Clement, Cyril Dessel og Stéphane Augé kom seg avgårde etter ca. 14 km, og opparbeidet seg en ledelse på fem og et halvt minutt. Utbryterne ble hentet inn en mil før mål. Feltet kom samlet til mål og det endte i en massespurt som Mark Cavendish vant.
Irish Museum of Modern Art

Irish Museum of Modern Art i Dublin er et irsk kunstmuseum for moderne og samtidskunst.
Museet ble innviet i mai 1991 og er lokalisert i Royal Hospital Kilmainham, en bygning fra 1600-tallet nær jernbanestasjonen Dublin Heuston vest for bykjernen i Dublin.
Museet samler først og fremst samtidskunst fra virksomme kunstnere og kjøper bare fra atelier eller av kunstgallerier. Utstillingene er i hovedsak med innlånede verk.
Royal Hospital er en kontrastgivende lokale for utstilling av moderne kunst. Det er modellert etter Les Invalides i Paris med bygninger arrangert rundt et stort indre gårdsrom. Innendørs finnes lange korridorer, som løper langs mange forholdsvis små rom som er forbundet med hverandre. Dette gir rom for å gi bra utstillingsmuligheter for verk av begrenset størrelse, men museet har begrensninger når det gjelder virkelig store kunstverk. Til fordelene hører at layouten muliggjøre å ha flere ulike utstillinger samtidig og at arkitekturen med det indre gårdsrommet og en restaurert barokkhage gir et bra omgivelser for kunsten.
De opprinnelige staller ved sykehuset har blitt restaurert, utvidet og blitt bygget om til kunstnerateljéer og museet har stipendprogram for arbeidende kunstnere.
Piotr Sowisz

Karriere

Han har spilt for Odra Wodzisław, Kyoto Purple Sanga, Stal Gorzyce og Świt Nowy Dwór Mazowiecki.
Partito d'Azione

Partito d'Azione (PdA) (norsk: «Aksjonspartiet») var et liberalsosialistisk, sentrum-venstre politisk parti i Italia.
Partiet ble stiftet 14. juli 1942 av lederne i Giustizia e Libertà («Rettferdighet og frihet») som også ble en del av den italienske motstandsbevegelsen under andre verdenskrig. Partiet var en del av den antifascistiske bevegelsen i Italia.
Partiets ledere var Ferruccio Parri, Ugo La Malfa, Emilio Lussu og Riccardo Lombardi.
Fra januar 1943 ga partiet ut den hemmelige avisen L'Italia Libera («Det frie Italia») med Leone Ginzburg (faren til Carlo Ginzburg) som redaktør fram til han ble arrestert og senere drept i 1943.
I 2005 ble partiet Nuovo Partito d'Azione («Det nye aksjonspartiet») stiftet som en etterfølgelse av Partito d'Azione.
7-toppsturen og 3-toppsturene

7-toppsturen og 3-toppsturene er et årlig arrangement i Bodømarka arrangert av Bodø og Omegns Turistforening. Turen går over fire av Bodøs byfjell, i tillegg til tre mindre høyder som er regnet som topper. I tillegg er det to start- og målpunkt som en må innom, og et kontrollpunkt. Det er også tilrettelagt to turer for funksjonshemmede.

Løypebeskrivelse

Toppturene har to start- og målpunkt, som er ved Rønvik skole og Bodin videregående, som ligger i henholdsvis Rønvik og Mørkved bydeler. Kontrollpunktet på Bestemorenga er utplassert for å unngå snarveier på turen. Det er mulig for start ved begge skolene, og løyperetningen er med kokka. Turens høyeste punkt er Keiservarden, med sine 336 høydemeter, og turens laveste punkt er Rønvik skole med knappe 20 høydemeter.
Orre Idrettslag

Tabellen 2011

Kilde: Speaker.no
Super Prestige Pernod

Super Prestige Pernod var en årlig sesonglang konkurranse innen landeveissykling som ble offisielt innført i 1961. Den var basert på poeng fra de viktigste endags- og etapperittene. Eddy Merckx hadde rekorden med syv seire på rad (1969–1975).
Den ble erstattet av verdenscupen i 1989 etter at det ble forbudt med alkoholreklame i Frankrike.